קותי סבג

יקותיאל אדם ישראל "קותי" סבג (נולד ב-21 ביולי 1982) הוא מנחה טלוויזיה, שדרן רדיו, שחקן ומרצה ישראלי. זוכה העונה הרביעית של תוכנית המציאות "האח הגדול".

== חייו האישיים ==
סבג נולד בבית שמש כבן בכור לשמעון יליד מרוקו, ומזל ילידת ישראל. לסבג אח ושתי אחיות. הוא נקרא על שם האלוף יקותיאל אדם, שנהרג במלחמת לבנון הראשונה. סבג למד בבית הספר על-שם לוי אשכול ובתיכון אמי"ת ע"ש פירסט בבית שמש, אולם לא סיים את לימודיו. בשנת 2001 התגייס לחיל האוויר ושירת כעובד רס"ר במוזיאון חיל האוויר בחצרים.

ביוני 2019 נישא לשחקנית מגי אזרזר. בחודש מרץ 2022 הפכו להורים לזוג תאומות.

==טלוויזיה ==
ב-1 בינואר 2012 החל להשתתף בעונה הרביעית של תוכנית המציאות "האח הגדול", וב-2 באפריל הוכרז כזוכה של העונה הרביעית והוענק לו פרס על סך מיליון שקלים.

ב-2012, רגע לאחר זכייתו בתוכנית המציאות "האח הגדול"<ref></ref> החל להנחות תוכנית יומית של שעתיים בשידור חי בערוץ 24, "קותי בחדר האחות", במסגרתה הוא אירח אמנים, פוליטיקאים, אנשי ספורט ושוחח עם מאזינים על נושאים שונים. תוכנית הבכורה זכתה לרייטינג הגבוה ביותר לתוכניות ששודרו בשעה זו של היום. התוכנית שודרה כחצי שנה וזכתה להצלחה.

במאי 2013 הגיש את פרק פתיחת העונה החמישית של "האח הגדול" עבור "חדשות הבידור" בערוץ HOT בידור ישראלי.

החל ממאי 2013 ולמשך כשנתיים השתתף סבג מדי בוקר כפאנליסט קבוע בתוכנית "מה אתם אומרים?" לצד חיים אתגר וזוהר ישראל, שמשודרת במסגרת שידורי קשת בערוץ 2. התוכנית ליוותה את תוכנית המציאות "האח הגדול" (בזמן שידורה) ועוסקת בנושאי אקטואליה<ref></ref>.

במהלך החודשים יוני-יולי 2013 השתתף בעונה השנייה של התוכנית "מה ש'תה שומע" בערוץ 24, בהנחיית אסי עזר.

בחודשים אפריל-מאי 2014 הנחה סבג את התוכנית "ישראל בוחרת" יחד עם אמירה בוזגלו בערוץ 24.

במהלך החודשים מאי-יוני 2014 הנחה תוכנית יומית "24 עד הבית" במסגרת לוח שידורי הקיץ של ערוץ 24.

בשנת 2014 - במהלך העונה השישית של ״האח הגדול״, שימש סבג כפרשן בערוץ 26, אפיק הלייב של התוכנית.

ב-2014 השתתף בעונה הראשונה של תוכנית הדוקו-ריאליטי "היחידה", ששודרה ב-HOT.

במאי 2014 הנחה סבג יחד עם אמירה בוזגלו את המשדר המרכזי ביום העצמאות בערוץ 24.

מדצמבר 2014 עד פברואר 2015, הנחה סבג יחד עם אורנה דץ את התוכנית "אורנה וקותי עושים שבת" בערוץ 24, ובמקביל השתתף בתוכנית הפאנל "מה אתם שומעים?" ששודרה אף היא בערוץ 24, יחד עם חיים אתגר וסיוון קליין.

במהלך החודשים יולי-אוגוסט 2015 השתתף כפאנליסט בתוכנית "הדצים", בהנחיית אורנה ומשה דץ בערוץ 24.

ב-2019 שימש, יחד עם מגי אזרזר, כפרזנטור עבור השכונה השיתופית "בצוותא" שהוקמה בחריש<ref></ref>.

באוקטובר 2019 עלתה לאוויר הסדרה "יס מן", בהשתתפות סבג, המשודרת ב-yes.

במרץ 2020 הנחה סבג לייט נייט חדש - "קיבלתי תוכנית אירוח", בערוץ 24, פרק 2.

מתחילת אפריל 2020 מנחה סבג עם אורנה דץ את התוכנית "ביחד אתכם" בערוץ 24.

בדצמבר 2022 החל להשתתף באופן קבוע בתוכנית האירוח הסאטירית "מה שתגידו" של כאן 11<ref></ref>.

מתחילת יולי 2024 הצטרף לערוץ החדשות I24NEWS, לתוכנית פאנל אקטואלית ומדינית <ref></ref>

== קריירת משחק ==
בשנת 2013 שיחק סבג בסדרת הטלוויזיה שיצר מיקי גבע "מלבי אקספרס" בתפקיד פטרושקה. הסדרה צולמה בברזיל ושודרה בערוץ 10.

בשנת 2015 שיחק סבג בסרט "צעיר טוב", סרטו הקצר של איתי מורג על פי תסריט של אלחנן לזרוס. הסרט עלה לגמר בתחרות הבינלאומית של פסטיבל סרטי הסטודנטים.

בפברואר 2021 עלתה לאוויר ב-yes הסדרה "למה מי מת", קומדיה רומנטית, שבה סבג מגלם את שיקי (מושיקו בן שמעון).

==הגשה ברדיו==
מינואר 2017 עד פברואר 2019 סבג הגיש יחד עם טהוניה רובל תוכנית שבועית ברדיו ירושלים הנקראת "טהוניה וקותי לא עושים חשבון"<ref></ref>.

החל ממרץ 2019 מגיש סבג לצד מאיה בצלאל תוכנית בוקר יומית "מעירים את המדינה" ברדיו לב המדינה<ref></ref>.

מיוני 2024, החל לשדר עם מאיה בצלאל, תוכנית בוקר יומית בכאן גימל .<ref></ref>

== הרצאות ==
בשנת 2015 סבג הרצה בבית הספר המעשי למדיה MAKE, מבית קשת. כמו כן, סבג מרצה ומנחה בארגונים, ועדי עובדים, חברות ומוסדות.

==קישורים חיצוניים==

* [http://www.mako.co.il/mako-vod-music24/kuti-sabag קותי בחדר האחות], כל התוכניות לצפייה באתר mako
* 
* 
* , 18 ביולי 2013
* 
* 
* 
* 
* 
* 

==הערות שוליים==

קטגוריה:זוכי האח הגדול (ישראל)
קטגוריה:מנחי טלוויזיה ישראלים
קטגוריה:שחקני קולנוע וטלוויזיה ישראלים
קטגוריה:ערוץ עשר: שדרנים, שחקנים ומנחים
קטגוריה:משתתפי היחידה (תוכנית טלוויזיה ישראלית)
קטגוריה:משתתפי יס מן
קטגוריה:בית שמש: אישים
קטגוריה:סגל רדיו ירושלים
קטגוריה:מנחים ישראלים
קטגוריה:ישראלים שנולדו ב-1982